શીર્ષક: વડાપ્રધાન નરેન્દ્ર મોદી ખરેખર મશરૂમ ખાઈને ગોરા બન્યા?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
દેશમાં ચર્ચાનું કેન્દ્ર અત્યારે ગુજરાત છે.  બીજા તબક્કાના મતદાનના પ્રચારના અંતિમ દિવસોમાં બધાં જ પ્રકારના શાબ્દિક તીર છોડવામાં આવ્યા હતા.

વડાપ્રધાન નરેન્દ્ર મોદી સી-પ્લેનમાં ઉડીને અંબાજી મંદિર પહોંચ્યા હતા. તેમણે ગુજરાતના વિકાસના સોગંદ ખાધા, તો રાહુલ ગાંધીએ પત્રકાર પરિષદમાં સવાલોના જવાબ આપ્યા.

આ બધી ઘટનાઓ વચ્ચે અલ્પેશ ઠાકોરે લોકોનું ધ્યાન ખેંચ્યું હતું. 

તમને આ પણ વાંચવું ગમશે

'મશરૂમ ખાવ, મોદી બની જાવ'

કોંગ્રેસમાં જોડાયેલા ઓબીસી એકતા મંચના સંયોજક અલ્પેશ ઠાકોરે વડાપ્રધાન નરેન્દ્ર મોદી પર શાબ્દિક પ્રહાર કરતા એક જાહેર સભામાં કહ્યું હતું કે 

'મોદી પહેલાં મારા જેવા કાળા હતા, પણ તાઇવાનના મશરૂમ ખાવાના કારણે તેઓ ગોરા થઈ ગયા છે.'

અલ્પેશના જણાવ્યા અનુસાર મોદી માટે તાઇવાનથી ખાસ મશરૂમ મંગાવવામાં આવે છે. આ એક મશરૂમની કિંમત 80 હજાર રૂપિયા હોય છે.

અલ્પેશે ઉમેર્યું હતું કે  'મોદી રોજના પાંચ મશરૂમ ખાઈ જાય છે. એટલે કે એક મહિનાના એક કરોડ 20 લાખ રૂપિયાનાં મશરૂમ તેઓ ખોરાકમાં લે છે.'

અલ્પેશ ઠાકોરના આ નિવેદન બાદ સોશિઅલ મીડિયા પર લોકો જાતજાતના પ્રતિભાવ આપ્યા હતા.

સોશિઅલ મીડિયા પર મજાક-મસ્તી

અલ્પેશ ઠાકોરના નિવેદન સાથે ટ્વિટર પર મજાક-મસ્તી શરૂ થઈ ગઈ હતી અલગઅલગ તસવીરો મૂકીને લોકોએ આ મશરૂમની વાતો શરૂ કરી દીધી હતી.

આ માહોલમાં તાઇવાનનાં મશરૂમ, તેના આરોગ્ય વિષયક ફાયદા અને તાઇવાન વિશેની માહિતી જાણવા જેવી છે.

મશરૂમ ચામડીનો રંગ બદલી શકે?

મશરૂમ કેટલાય પ્રકારના હોય છે. જેમાંથી અમુક ખાવાલાયક હોય છે. તેમાં બટન, ઓયસ્ટર, પોરસિની અને ચૈંટરેલ્સનો સમાવેશ થાય છે.

કેટલાક મશરૂમ બહુ ખતરનાક પણ હોય છે. એવાં મશરૂમ ખાવાથી આરોગ્ય બગડી શકે છે. કેટલાંક મશરૂમથી મૃત્યુ પણ થઈ શકે છે.

ખાવાલાયક મશરૂમમાં પ્રોટીન અને ફાઇબર ભરપૂર પ્રમાણમાં હોય છે. આ સિવાય તેમાં વિટામિન બી હોય છે અને સેલેનિયમ જેવાં પ્રબળ ઍંન્ટિ-ઑક્સિડેંટ પણ હોય છે.

મશરૂમના ફાયદા

મશરૂમ રોગપ્રતિકારક શક્તિને વધારે છે. કોષોને થતું નુક્સાન પણ રોકી શકે છે. 

મશરૂમની કેટલીક પ્રજાતિ ડીએનએને થતાં નુક્સાનને અટકાવી કૅન્સરથી બચવા માટેની દીવાલ ઊભી કરે છે.

મશરૂમને પૌરુષવર્ધક પણ માનવામાં આવે છે, કારણ કે તેમાં ઝિંક પર્યાપ્ત માત્રામાં હોય છે. ઝિંક પુરુષોમાં સેક્સ હોર્મોન ટેસ્ટોસ્ટેરૉનની માત્રા વધારે છે.

મશરૂમથી અલ્ઝાઇમર જેવી બીમારી સામે લડવામાં પણ ફાયદો થાય છે. મોટી ઉંમરના મેદસ્વી લોકોમાં કલેસ્ટરૉલ...